DUDE/SWEET - วิกิพีเดีย

# DUDE/SWEET

### จากวิกิพีเดีย สารานุกรมเสรี

บทความนี้มีลักษณะการเขียนเหมือนการโฆษณาหรือเจตนาโปรโมตเนื้อหา โดยผู้เริ่มเขียนอาจจะมีผลประโยชน์ทับซ้อน
ซึ่งไม่สอดคล้องกับนโยบายวิกิพีเดีย ในมุมมองที่เป็นกลาง
กรุณาศึกษาวิธีเขียนอย่างไรให้เป็นกลาง และคุณสามารถช่วยแก้ไขปัญหานี้ได้โดยการกดปุ่ม แก้ไข
กรุณาอภิปรายประเด็นนี้ในหน้าพูดคุย หากทั้งบทความมีลักษณะโฆษณาอย่างชัดเจน ให้แจ้งลบทันที

DUDE/SWEET

DUDE/SWEET คือปาร์ตี้เคลื่อที่ (club night) รายแรกของไทย เป็นปาร์ตี้ที่เน้นดนตรีอินดี้ร็อก ปาร์ตี้ของ DUDE/SWEET จัดขึ้นครั้งแรกในวันที่เสาร์ที่ 9 พฤศจิกายน 2545 ผู้ที่ร่วมกันก่อตั้ง คือกลุ่มเพื่อนจากมหาวิทยาลัยศิลปากรเป็นหลัก โดยมี พงษ์สรวง คุณประสพ (โน้ต) และ ชณัฐ หวังบุญเกิด (นัท) เป็นต้นความคิด คำว่า ‘คลับไนท์’ เป็นเรื่องธรรมดาและมีมานานมากแล้วในยุโรป นั่นคือ ปาร์ตี้ที่ผู้จัด (promoter) ไม่จำเป็นต้องมีคลับ หรือสถานที่เป็นของตัวเอง แต่สามารถติดต่อกับคลับต่างๆ และกระจายข่าวให้ผู้ที่สนใจมาในวันที่กำหนดไว้ อาจจะเป็นเดือนละครั้ง หรืออาทิตย์ละครั้ง ในส่วนของรายได้ ผู้จัดจะได้รับจากการจำหน่ายค่าตั๋ว หรือคลับบางแห่งอาจจะให้ส่วนแบ่งจากรายได้ในคืนนั้นๆ (bar cut)

2002

ช่วงที่เริ่มปาร์ตี้ เป็นช่วงที่โน้ตเพิ่งกลับมาจากลอนดอน และคิดว่าสิ่งที่เขาเห็นในลอนดอน ก็เกิดขึ้นได้ในเมืองไทย กอปรกับเป็นช่วงคลับ บาร์ต่างๆ ที่เคยเล่นดพลงอินดี้ร็อกที่กลุ่มเพื่อนๆ ของเขาชอบ เริ่มหันมาเปิดเพลงฮิปออป และบอยแบนด์กันมากขึ้นทุกที

ดังนั้น แทนที่จะเปลี่ยนรสนิยมการฟังเพลง DUDE/SWEET เลือกที่จะสร้างสังคมของคนที่รักดนตรีอินดี้ร็อกของพวกเขาขึ้นมาเอง โดยเริ่มจากการที่โน้ตและนัทเดินหาตึกย่านถนนราชดำเนิน ซึ่งเป็นย่านมหาวิทยาลัยศิลปากรที่พวกเขาคุ้นเคย แต่ทุกที่ล้วนปฏิเสธ เพราะไม่เข้าใจว่ามันจะออกมาเป็นอย่างไร สถานที่ส่วนมากที่ทั้งคู่ติดต่อ ไม่มีใบประกอบการค้าสุรา ซึ่งโน้ตและนัทเข้าใจว่า สิ่งนี้จะเป็นปัญหาด้านกฎหมายได้ ดังนั้นจากจุดประสงค์ดั้งเดิมที่ต้องการจัดปาร์ตี้ในตึกร้าง จึงต้องเปลี่ยนมาเป็นสถานที่ๆ มีใบอนุญาตประกอบการ และมีเครื่องปรับอากาศ ในที่สุดทั้งคู่ก็มาเจอร้านอาหารร้างบนชั้น 2 ตึก Bayon ถนนข้าวสารโดยบังเอิญ ทั้งคู่จึงสืบเบอร์เจ้าของตึก และโกหกว่าจะขอใช้สถานที่จัด ‘งานเลี้ยงรุ่นศิลปากร’ ซึ่งเจ้าของสถานที่ก็เป็นคนในย่านนั้น และมีความชื่นชมนักศึกษามหาวิทยลัยนี้เสมอมา จึงอนุญาตให้ใช้ได้โดยไม่เอะใจ

ต่อมาเป็นเรื่องของชื่อ ชื่อ DUDE/SWEET ใช้เวลาคิดไม่นาน เพราะโน้ตไม่ต้องการเสียเวลากับการคิดชื่อมากมาย เขาจึงเสนอให้ใช้ชื่อที่ได้มาจากหนังตลกวัยรุ่นเรื่อง Dude, Where's My Car? (2000) เป็นหนังที่เพื่อนๆ ในกลุ่มชอบกัน โดยคำว่า DUDE และ SWEET เป็นรอยสักที่หลังของพระเอกสองคนในเรื่อง และที่ต้องมีเครื่องหมายทับ (/) คั่น เพราะต้องการให้คนเข้าใจว่าเป็นคำสองคำ ไม่ใช่การวางแบบผิดหลักไวยากรณ์ภาษาอังกฤษ ที่ต้องใช้ว่า SWEET DUDE ซึ่งถ้าเป็นคำนั้น ความรู้สึกของชื่อมันจะต่างไป

เมื่อได้ชื่อปาร์ตี้ว่า DUDE/SWEET แล้ว การทำงานด้านประชาสัมพันธ์ก็เริ่มขึ้น โดยมีโน้ต ซึ่งเรียนจบด้านการออกแบบสิ่งพิมพ์จากคณะมัณฑนศิลป์ มหาวิทยาลัยศิลปากร เป็นผู้ออกแบบสิ่งพิมพ์ต่างๆ และนัทมีหน้าที่รวบรวมซีดีที่จะใช้เปิดในคืนนั้นและติดต่อเช่าไฟและเครื่องเสียง แต่หลังจากลงขันระหว่างเพื่อนๆ ในกลุ่มคนละ 1,000 บาท เงินที่ได้ก็ยังไม่พออยู่ดี โน้ต ซึ่งตอนนั้นทำงานเป็นนักเขียนอยู่ที่นิตยสาร LIPS จึงติดต่อขอความสนับสนุนจากคุณดวงตา นันทขว้าง แห่งห้องเสื้อ SODA โดยขอความสนับสนุนเป็นเบียร์ 10 ลังเพื่อนำมาขาย เพราะโน้ตไม่ต้องการขอความสนับสนุนเป็นเงิน

เพื่อนๆ ที่เหลือในกลุ่ม นำโดยอาคม สมบัติธรรม ดูแลเรื่องการซิลค์สกรีนโปสเตอร์ และออกไปติดโปสเตอร์ตามที่ต่างๆ ในกรุงเทพฯ ส่วนเพื่อนผู้หญิง 2 คนในกลุ่ม คือสิริธิดา ฝาเงิน (ออย) และนันทพร ทองแหวน (จู้) ดูแลเรื่องการขายเครื่องดื่มและคิดสูตรค็อกเทล ก่อนจะถึงวันงาน 1 อาทิตย์ ทุกเย็น โน้ตและนัทจะช่วยกันเดินแจกใบปลิวตามที่ต่างๆ เช่นสยามสแควร์ ถนนข้าวสาร ตามมหาวิทยาลัย และโทรศัพท์ชวนเพื่อนฝูงให้มาร่วมงาน เพราะเขาคิดว่า ถ้าคนมาน้อย ก็ขอให้เป็นเพื่อนๆ ที่คุ้นหน้าก็ยังดี

ปาร์ตี้ในคืนแรกมีคนหมุนเวียนประมาณ 100 คน ในจำนวนนั้นมีบุคคลที่มีอิทธิพลในวงการแฟชั่นและดนตรีจำนวนไม่น้อย เช่นณัฐ ประกอบสันติสุข ช่างภาพชื่อดัง ดวงตา นันทขว้าง, วัชรินทร์ ผ่องใส (นักวิจารณ์แฟชั่น) ตุล ไวฑูลเกียรติ (นักร้องนำวงอพาร์ตเมนท์คุณป้า) และอีกหลายคนซึ่งตอนนี้กลายเป็นดีไซเนอร์ และนักออกแบบมีชื่อเสียงมากมาย

ปาร์ตี้คืนน้นจบลงตอนตี 1 เศษ เพราะตำรวจสั่งปิดและพวกเขาขาดทุน

เพลงประจำปาร์ตี้ DUDE/SWEET ในปีแรก Suede - Beautiful Ones The Strokes - Last Nite Blur - Song 2 Pulp - Common People

2003

จากที่เคยติดว่าจะจัดแค่ครั้งเดียว กลายเป็นว่าทีมงานต่างพอใจกับความสำเร็จเล็กๆ ที่เกิดขึ้น เรื่องการจัดปาร์ตี้จึงเป็นเรื่องที่พวกเขาคุยกันได้ไม่รู้เบื่อ และช่วยกันหาที่จัดทุกเดือน โดยในปีต่อมาพวกเขาเริิ่มเวียนไปจัดตามที่ต่างๆ เพราะเจ้าของร้านที่จัดครั้งแรก ไม่ยอมให้จัดอีกต่อไป

สถานที่ๆ จัดในปีที่ 2 ของ DUDE/SWEET ก็เช่น ร้านอาหารร้างในวอยแจ่มจันทร์, คลับย้านเอกมัย จนวันหนึ่ง นัทซึ่งตอนนั้นทำงานอยู่ที่ตึก GMM แกรมมี่ เห็นว่ามีผับเล็กๆ ข้างตึกแกรมมี่ชื่อว่า Asoke Bar น่าจะเหมาะ จึงติดต่อขอจัด และเป็นสถานที่เกือบประจำของ DUDE/SWEET ในปีที่ 2 และครึ่งแรกของปีที่ 3 และต่อมา DUDE/SWEET ก็ทำให้ Asoke Barกลายเป็นแหล่งจัดปาร์ตี้ของดปรโมเตอร์ดนตรีอินดี้รายอื่นๆ เสมอมา แต่ในที่สุด Asoke Bar ก็ปิดตัวลงในเดือนมิถุนายนปี 2004 แต่ยังคงเป็นความทรงจำที่ดีของแฟนๆ ดนตรีอินดี้ร็อกทุกคน

ในปีนี้ DUDE/SWEET เริ่มเป็นที่รู้จักของคนมากขึ้น ดูจากปาร์ตี้แต่ละครั้งของพวกเขาที่เพิ่มขึ้นเป็น 200 หรือ 300 คนในบางครั้ง และทุกครั้ง ไม่มีการเก็บเงินค่าเข้า เนื่องจากทีมงานที่ทำหน้าที่เก็บเงิน มักจะเมาตั้งแต่หัวค่ำจนไม่สนใจเก็บเงิน

หนึ่งในปาร์ตี้ที่ประสบความสำเร็จในปีนี้ คือปาร์ตี้เปิดตัวอัลบั้ใหม่ของ The Strokes ซึ่งจัดขึ้นที่ร้าน Peer Share เอกมัย และในปีนี้ DUDE/SWEET ได้รับเลือกจากสถานทูตฝรั่งเศสและสมาคมฝรั่งเศส ให้เป็นผู้จัดเทศกาลดนตรี Fete de la Musique ซึ่งเป็นเทศกาลประจำปีของสถานทูต

ในปีนี้ โน้ตและนัทก่อตั้งนิตยสาร SUPERSWEET นิตยสารขาว-ดำ เนื้อหาเกี่ยวกับดนตรีที่พวกเขาชอบ โดยมี ชลธิดา เภกะนันทน์ (ตุ๊ก) ซึ่งพำนักอยู่ในลอนดอน และกลับมาเยี่ยมเมืองไทยเป็นครั้งคราว เป็นแม่แรงหลักในงานนิตยสาร เพราะตุ๊กเป็นผู้ที่อยู่ใกล้แหล่งข้อมูล (คือลอนดอน) ที่สุด อาจเรียกได้ว่า นิตยสาร SUPERSWEET เป็นนิตยสารที่เกิดจากความหลงไหลในดนตรีอินดี้ร็อกอย่างแท้จริง เพราะพวกเขาทำโดยไม่สนใจสปอนเซอร์ และใช้เงินเก็บและรายได้จาการทำปาร์ตี้ มาทำหนังสือกันเอง ส่วนนัทเป็นคนจัดทำเว็บไซต์ www.dudesweet.org จุดประสงค์หลักเพื่อเป็นที่ประกาศข่าวงานปาร์ตี้ และรูปภาพจากปาร์ตี้ ส่วนตุ๊กต้องการใช้เป็นเว็บไซต์ดนตรี เพื่อให้คนได้เข้ามารู้จักวงใหม่ๆ

สิ่งที่สำคัญมากอีกสิ่งหนึ่งสำหรับ DUDE/SWEET ในปีนี้ คือการที่นัทเปิดร้าน Lullabar โดยใช้บ้านซึ่งเคยเป็นสำนักงานเก่าของพ่อในซอยมหรรณพ 1 สี่แยกคอกวัว ดัดแปลงเป็นผับที่เปิดเพลงอินดี้ร็อก และมีวงหน้าใหม่มาเล่นในวันศุกร์ เสาร์ ปัจจุบัน Lullabar เป็นผับที่มีบทบาทแห่งหนึ่งในแวดวงดนตรีอินดี้ วงดนตรีหลายวงมีจุดเริ่มต้นจากที่นี่ เช่น Desktop Error, Cookoo และวงเช่น Saliva Bastards, Goose ก็เคยเล่นที่นี่ทั้งสิ้น

เพลงประจำปาร์ตี้ DUDE/SWEET ในปี 2003 Suede-Beautiful Ones The Strokes -Last Nite Franz Ferdinand -Take Me Out Yeah Yeah Yeahs - Art Star Interpol - Obstacle 1

ดึงข้อมูลจาก "http://th.wikipedia.org../../../d/u/d/DUDE_SWEET_b049.html".

หมวดหมู่: บทความเหมือนโฆษณา

##### Views

- บทความ
- อภิปราย
- รุ่นปัจจุบัน

##### ค้นหา